**ALTERNATIVET RUDERSDAL**

**Referat fra bestyrelsesmøde 29. januar 2019.docx**

Til stede:

Fra Bestyrelsen: Henrik Hjortdal, Søren Klebak, Gunver Larsen, Ejvind Slottved, Julie Tryde, Susie Cowan.

Andre medlemmer: Margrethe Herning, Christa If Jensen, Michael Macdonald Arnskov, Jens Junghans

Dagsorden:

1. Valg af dirigent:
2. Referent: Ejvind
3. Referatet fra bestyrelsesmødet 27. november 2018.
4. Opsamling af juleafslutningen 16. december.
5. **Valgkampen og valgmøder**
6. Forslag til regler om bidrag til Alternativets politiske arbejde.
7. Meddelelser (20 min.)
   1. Rudersdal Kommunes skolestrukturpolitik.
   2. Rudersdal Kommunes ”Planstrategi 2019 på vej”
   3. Elbiler.
   4. Folkemødedag.
   5. Folkekøkken.
   6. Årshjul jan. 2019.

---o---

1. Valg af dirigent: Margrethe Herning
2. Referent: Ejvind
3. Referatet fra bestyrelsesmødet 27. november 2018.

Referatet blev 5. december udsendt til bestyrelsen, der har haft enkelte rettelser/kommentarer, hvorefter referatet er godkendt.

1. Opsamling af juleafslutningen 16. december.

Bestyrelsen tiltrådte Henriks opsummering

1. **Valgkampen og valgmøder**

Rudersdals valgkamp set i lyset af Storkredsens kampagneplan. Margrethe redegjorde for storkredsens planlægningsmøde 9. januar. Det ligger klart, at valgkampens centrale elementer er de enkelte kandidaters kampagnegrupper. Mht. forløbet af valgkampen var Margrete rimeligt fortrøstningsfuld. Herefter blev der rapporteret fra de kandidatrelaterede kampagnegrupper. Det blev besluttet at arbejde videre med tre kaffesaloner med Christian Poll i Rudersdal – en i Andedammen om mad/fødevarer og klima med Mikael Bellers Madsen, en om penge i den sydøstlige del af kommunen, som Christa forslog og en om de tre bundlinjer, som Søren foreslog.

Herefter gennemgik og opdaterede bestyrelsen Sørens plan for opgavefordeling.

1. Forslag til regler om bidrag til Alternativets politiske arbejde.

Da Alternativets nuværende regler alene handler om at tjekke bidrag for betalt skat, opleves de af flere som mangelfulde. Søren og Henrik har forståelse med Storkredsen og Landssekretariatet udarbejdet forslag til regler. Bestyrelsen var enig i behovet for mere dækkende regler. Henrik bad om at få eventuelle konkrete kommentarer og forslag inden inden den 15. februar. Herefter laves en opdateret udgave, som sendes til Storkredsen og øvrige lokalafdelinger mhp. drøftelse inden fremsendelse til Hovedbestyrelsen.

1. Meddelelser
   1. Rudersdal Kommunes skolestrukturpolitik. Henrik orienterede om, at der er fremlagt nogle meget problematiske kriterier for nye skolestruktur, som peger i retning af skolelukninger. Han har kontakt med en borgergruppe og har rettet henvendelse til RV, Lokallisten, Enhedslisten og Konservative om at revurdere beslutningsgrundlag og proces.
   2. Rudersdal Kommunes planstrategi: Henrik orienterede om at klima var fraværende i planstrategien og at der vil være mulighed for at indarbejde klima i alle de seks valgte temaer.
   3. Elbiler. Søren orienterede om, at beslutningsgrundlaget for anskaffelse af 62 hybridbiler i december var kritisabelt. Henrik og han havde haft møde med forvaltningen og havde fået grundlag for at Christian Poll kan skrive et presseindlæg samt stille et folketingsspørgsmål om SKI (Statens og Kommunernes Indkøbsservice) og dens manglende rabatordning på ladestandere.
   4. Folkemødedag 2019. Ejvind orienterede om at arbejdet med at planlægge Folkemødet 2019, der afholdes 31. august, er godt på vej. På den nye bestyrelses første møde 6. december var der tilslutning til at Folkemødeforeningen også kunne arrangere event løbende i året, fx valgmøder under den kommende valgkamp. Man havde endvidere en brainstorming om det næste folkemødes tema. På bestyrelsesmøder 31. januar var der tilslutning til at arbejde videre med ideen om at lade FN´s 17 verdensmål, anskuet fra en Rudersdal-synsvinkel være det gennemgående tema.
   5. Folkekøkken. Henrik orienterede. Folkekøkkenet bliver reorganiseret. Restaurant Mantzius står for fremtiden for madlavningen, der fortsat vil være vegetarisk. Prisen bliver 100 kr. pr mand. Og folkekøkkenet vil herefter ligge på 2. mandag i hver måned, første gang 11. marts kl. 18.00
   6. Årskjul jan 2019. Taget til efterretning.